“Maršalov plan” 21. vijeka za solidarniju i zeleniju Evropu | Aktuelno\nPo mnogo čemu istorijski, samit EU rano okončan je juče ujutro poslije maratonskih pregovora koji su počeli u petak u Briselu. Lideri 27 zemlja članica su nakon 90 sati rasprave postigli dogovor oko paketa korona-pomoći i budžeta EU za narednih sedam godina.\nLideri 27 zemalja Evropske unije postigli su rano juče, ujutro, petog dana samita, dogovor o planu oživljavanja ekonomije u Uniji koja je ugrožena epidemijom korona virusa. Predsjednik Evropskog savjeta Šarl Mišel napisao je juče ujutro na Tviteru da je postignut dogovor kratkom porukom “Dogovor!” (Deal!).\n“Budžet EU prvi put u istoriji povezuje ciljeve primjene mjera u borbi protiv klimatskih promjena i poštovanje vladavine prava sa dodjelom finansijske pomoći”, rekao je Mišel na konferenciji za novinare, istakavši da postignuti dogovor pokazuje da je zajednička budućnost uvjerenje svih članica. Paket je vrijedan ukupno 1,8 biliona eura – od toga su 1074 milijardi eura za sedmogodišnji budžet od 2021. do 2027. i 750 milijardi eura ekonomski i investicioni program za borbu protiv posljedica pandemijske krize. Fond za oporavak od posljedica korone iznosi 750 milijardi eura, od čega 360 milijardi ide na zajmove, a 390 milijardi eura na bespovratnu pomoć zemljama članicama.\nPredsjednica Evropske komisija Ursula fon der Lajen izjavila je da je EK predložila instrument koji će preduzimati mjere u slučaju kršenja vladavine prava. Prema njenim riječima, potrebno je zaštiti finansijske interese EU i uvesti strože kontrole raspodjele finansijske pomoći i fondova Unija. Prema predloženom instrumentu, svaka mjera suspendovanja ili eventualnog smanjenja finansijske pomoći zbog kršenja vladavine prave u nekoj zemlji, treba najprije da odobri većina zemalja članica EU kako bi ta mjera stupila na snagu. Mađarska i Poljska su posebno na meti jer je EU protiv njih ranije pokrenula procedure zbog narušavanja evropskih pravnih i demokratskih vrijednosti.\n„Nije bilo lako”, rekla je njemačka kancelarka.\nZa nju je najvažnije da su se na kraju ipak dogovorili. Nova situacja zahtjeva i nove metode, naglasila je Merkel i dodala da joj je mnogo lakše što je Evropa nakon teških pregovora pokazala da „ipak može zajedno da djeluje”. Ona je kazala da je to ispunjava nadom i daje joj snagu.\nI francuski predsjednik Emanuel Makron dijelio je ushićenje postignutim dogovorom, poručivši da je ovo „istorijski dan za Evropu“.\n“To je istorijska promjena za našu Evropu i našu zonu eura. Učinjen je veliki korak”, rekao je kasnije Makron na konferenciji za novinare i dodao da je za dva mjeseca “izgrađen konsenzus kako bi do sada neviđeni plan o ekonomskom oporavku postao stvarnost”. Ishod pregovora je opisao kao šansu.\nŠpanski premijer Pedro Sančes izjavio je da je to “veliki dogovor za Evropu” i nazvao ga “pravim Maršalovim planom”.\n“Imamo dogovor i to dobar dogovor! EU nikada nije tako ambiciozno željela da investira u budućnost sa budžetom (2021-2027) od 1.074 milijardi eura i fondom za oporavak ekonomije od 750 milijardi eura”, rekla je belgijska premijerka Sofi Vilmes.\nPlan ekonomskog oporavka usvojen u Briselu predstavlja “čin rođenja nove Evrope”, izjavio je francuski ministar ekonomije Bruno Le Mer.\n“Ta nova Evropa biće solidarnija, više zelena i na kraju više francusko-njemačka”, rekao je Le Mer za francuski radio France Info. Prema njegovim riječima, EU je prvi put u svojoj istoriji “prihvatila zajednički dug”.\nNa samitu koji je počeo u petak postignut je dogovor poslije “bitke” takozvane štedljive četvorke koju čine Holandija, Danska, Švedska i Austrija, s jedne strane, i Francuske i Njemačke koje su predložile plan ekonomskog oživljavanja od 750 milijardi eura.\nOd tih 750 milijardi eura, 390 milijardi eura će biti namijenjeno za subvencije državama koje su najviše pogođene pandemijom korona virusa i to će biti zajednički dug EU. Tome se protivila štedljiva četvorka.\nMišel je ubijedio tu četvorku tako da je od predviđenih 500 milijarda eura, koliko je bilo ponuđeno u francusko-njemačkom planu, tu sumu smanjio na 390 milijardi. Ključni problem tokom četiri dana samita bio je taj što su se zemlje bogatog sjevera EU, posebno “štedljiva četvorka”, protivile načelu da se pomoć mahom upućuje u vidu bespovratnih poklona, a ne kredita.\nKo su najveći dobitnici sporazuma postignutog u Briselu: Italijanima 209, Hrvatima 22 milijarde eura\nŠpanija i Italija, kao zemlje koje su najteže pogođene pandemijom korona virusa, dobile su i najveća sredstva iz budžeta EU za ekonomski oporavak. Uz njih, veliki dobitnici su i Hrvatska, Rumunija i Grčka, pošto je Evropska komisija procijenila da su ove zemlje imale najveće posljedice krize.\nItalija je zadovoljna rezultatima višednevnog samita gdje je toj zemlji odobreno ukupno 209 milijardi eura pomoći, dio bespovratno, a dio u vidu povoljnih kredita. Suma je nešto manja od očekivane, ali je premijer Italije Đuzepe Konte ipak zadovoljan.\nŠpanija će moći da računa na 140 milijardi eura iz budžeta EU, a nešto više od polovine te sume, oko 72 milijarde eura, biće dostupno iz grantova, dok će ostatak činiti kreditna zaduženja.\nHrvatska sporazumom dobija 22 milijarde eura iz paketa EU, što je veoma obradovalo premijera Hrvatske Andreja Plenkovića.\n“U Hrvatsku donosimo 22 milijarde eura, koje su garancija brzog privrednog oporavka i daljeg ravnomjernog razvoja zemlje”, napisao je Plenković na Tviteru odmah po završetku samita.\nGrčka će imati na raspolaganju ukupno 32 milijarde eura za oporavak ekonomije i ta sredstva će, kako je ocijenio premijer Kirijakos Micotakis, biti značajan finansijski instrument za podsticaj investicijama i reformama u narednih sedam godina.\nRumunija je dobila iznos veći nego ikada ranije iz paketa EU – skoro 80 milijardi eura. “Budućnost zvuči dobro za Rumuniju i Evropu. Nakon žestokih pregovora, bijeli dim se počeo dizati i Evropski savjet je donio odluke na koje su građani EU i države članice čekale već duže vrijeme”, rekao je rumunski premijer Ludovik Orban.\nPremijer Bugarske Bojko Borisov objavio je da će ta zemlja imati na raspolaganju 29 milijardi eura iz narednog budžeta EU.\nSlovenački premijer Janez Janša takođe je zadovoljan sporazumom, prema kojem će Ljubljana moći da računa na 10,5 milijardi eura, što je najveći iznos iz evropskih izvora koji je ikada stavljen na raspolaganje Sloveniji.


Migrantska kriza je test efikasnosti EU - Sputnjik Srbija\nMigrantska kriza je test efikasnosti EU\n16:30 24.09.2015 (osveženo 16:19 05.10.2015) Preuzmite kraći link\nPonašamo se kao članica EU, iako Srbija nije članica ove organizacije, izjavio je na konferenciji za štampu ambasador Srbije u Moskvi dr Slavenko Terzić.\nOn je podsetio da je do sada kroz Srbiju prošlo oko 170 hiljada migranata.\n„Građani Srbije su se ponašali prema izbeglicama maksimalno korektno i pokazali humani odnos prema njima“, rekao je Terzić i dodao da je Srbija ispoštovala sve norme međunarodnog prava koje se tiču migranata. Srbija ne sme da bude žrtva zato što nije izazvala ovu krizu, rekao je Terzić.\n„Migrantska kriza je test efikasnosti EU. Ispada da se pojedine zemlje-članice nisu dobro pripremile da odgovore na taj izazov. Srbija je spremna da rešava taj problem zajedno sa svim zemljama EU u duhu evropskih vrednosti. Srbija je uvek poštovala ove standarde. Sa druge strane, odluke Mađarske i Hrvatske da zatvore granicu izazvale su mnogobrojna pitanja“, rekao je Terzić.\nOn je ocenio da je migrantska kriza izazov za koncepciju multikulturalnog društva i da u evropskim zemljama raste broj desničarskih partija.\nAmbasador Srbije u Moskvi smatra da Srbija i druge evropske države treba da dosledno brane otvorene granice, višenacionalno društvo i versku toleranciju.\nmigraciona kriza, izbeglice, migranti, EU, Slavenko Terzić, Srbija, Rusija, Mađarska, Hrvatska


Sportske.net - ABA - Cedevita pala u "Morači", Široki preokrenuo protiv MZT-a\nUprkos sjajnom prvom poluvremenu gostiju, Budućnost dodajegas u trećoj četvrtini koju dobija sa 19:9 i uspeva da slavi protivjednog od lidera lige. U redovima domaćih istakao se sjajniAleksa Popović sa 21 poenom i 5 asistencija, a pratili su gaMihailović sa 14 i Šehović sa 11 poena. UCedeviti su bolji od ostalih bili Smit sa 16 iRamljak i Suton sa po 9 poena.\nViše uzbuđenja viđeno je u "Pecari", u kojoj je domaći Široki tek posle produžetka uspeo da slomi otpor MZT-a iz Skoplja. Makedonci su vodili i bili veoma ubedljivi u prvih 20 minuta, a na odmor su otišli sa predošću od čak 18 poena razlike, međutim, u drugih 20 su postigli svega 15 poena, pa se otišlo u produžetak u kom se bolje snašao domaćin.\nŠiroki je predvodio sjajni Ivan Buva sa dabl-dabl učinkom od 14 poena, 14 skokova i indeksom 26, a dobri su bili i Džons i Rikić sa 15 i 11 poena. U redovima MZT-a se istakao Uroš Lučić sa 18 poena i indeksom 24, a Todor Gečevski je dodao još 12 poena.\nNakon ovih mečeva Cedevita ima skor 8-3 i čeka ishode mečeva večitih rivala u borbi za vrh tabele, a ozbiljno im se približila Budućnost sa 7 pobeda i 4 poraza. MZT je na skoru 4-7, a Široki na 3-8.


Republika / Drecun: Protiv Haradinaja svedočilo 500 Srba\nutorak, 6. 8. 2019.| 00:15\nHaško tužilastvo saslušalo je oko 500 srpskih svedoka protiv Ramuša Haradinaja, a neki od njih tražili su da o njihovoj bezbednosti brinu bezbednosne službe Srbije, rekao je za "Politiku" predsednik skupstinskog Odbora za KiM Milovan Drecun.\nOn je dodao i da je uočeno da ima prostora za poboljšanje programa zaštite koje svedocima obezbeđuje Specijalno tuzilastvo u Hagu.\n- Postoje velike rezerve zbog ranijih iskustava sa Haškim tribunalom. Mi znamo da ima više od 500 Srba koje je kao svedoke saslušalo haško tužilaštvo. Neki svedoci protiv Ramusa Haradinaja zatrazili su posredstvom srpskog Tuzilastva za ratne zlocine da u Srbiji uđu u program zastite i nase vlasti su to prihvatile - kaze Drecun.\nInace, za sigurnost svedoka u programu zaštite u Srbiji zaduzena je specijalizovana jedinica nakon sto zaključe sporazum o ulasku u taj program.\nKako dodaje Drecun, komunikacija radne grupe koja prikuplja dokaze protiv vođa bivše OVK i haškog tužilaštva dobro funkcioniše. Drecun navodi da je njegov utisak da tuzilastvo radi profesionalno i da neće biti zastićenih.\n- Ocekujem da će u Hag biti pozvani i i Hašim Tači i Kadri Veselji, jer je nemoguće izbeći njihovu komandnu odgovornost - smatra Drecun.\nMilovan Drecun Kosovo Kosovo i Metohija Kosmet Srbija Ramuš Haradinaj Hag Svedoci


Požarevac info - Najnovije vesti - Novi Zakon o energetici, stižu dve nove vrste goriva\nDefinicijom kategorija motornih vozila u Zakonu o energetici otvara se mogućnost njihovog stavljanja na tržište Srbije ako su usaglašena sa tehničkim i drugim zahtevima, navodae u Ministarstvu rudarstva i energetike. motorna goriva kao što su utečnjeni prirodni gas i vodonik definišu se kako zbog zahteva tržišta, tako i zbog međunarodnih obaveza u vezi sa smanjenjem […]\nThe post Novi Zakon o energetici, stižu dve nove vrste goriva .\nDefinicijom kategorija motornih vozila u Zakonu o energetici otvara se mogućnost njihovog stavljanja na tržište Srbije ako su usaglašena sa tehničkim i drugim zahtevima, navodae u Ministarstvu rudarstva i energetike.\nmotorna goriva kao što su utečnjeni prirodni gas i vodonik definišu se kako zbog zahteva tržišta, tako i zbog međunarodnih obaveza u vezi sa smanjenjem u saobraćaju emisije gasova sa efektom staklene bašte, naveli su u Ministarstvu.\nPOLJOPRIVREDNIK UBIJEN SA DVA METKA Kraj Požarevca nađeno telo u izgorelom autu


Mesi i atomski napad na Vidala i Sančeza - Meridianbet Vesti\nFudbal Author:\tCentrala Bg - 23/03/2017\nArgentina je bez svog najboljeg igrača četiri meča bila bez pobede, ali čim se Lionel Mesi vratio Kolumbija je pala sa rutinskih 3:0.\nSada “Gaučosi” moraju da nastave sa pobedama, jer su posle dva remija i dva poraza u prethodnih pet kola pali na peto mesto u južnoameričkoj grupi kvalifikacija za Svetsko prvenstvo.\nKolumbija je za petama Argentini, ali ako pobede u meču sa Čileom mogli bi da se nađu na trećem mestu iza Brazila i Urugvaja, koji večeras igraju međusobni duel.\nNovi selektor Argentine Edgardo Bauza se zasad nije proslavio na klupi nacionalnog tima. Ipak Lionel Mesi je odlučio da opozove odluku o povlačenju i sada se sa njim u sastavu očekuju pobede.\nSa trijumfima protiv Čilea i Bolivije mnogo bi se lakše disalo, ali neće to biti uopšte lako. Čile je uigrana ekipa koja godinama igra zajedno, ali sada su oslabljeni jer je Horhe Sampaoli otišao u Sevilju i tu niže nove uspehe.\nČile je takođe nešto lošije počeo ove kvalifikacije, ali su oni u poslednje vreme u odličnoj formi. Aleksis Sančez, Arturo Vidal, Klaudio Bravo i drugovi su u poslednjih pet mečeva imali samo jedan poraz. Prethodni meč koji su igrali je bio posebno imrpesivan, pošto su savladali Kolumbiju 3:1.\nOba tima izlaze iz pobeda nad Kolumbijcima i potrebni su im bodovi ne bi li osigurali sigurniju poziciju za nastavak takmičenja. Argentini je svakako najjači deo tima napad i ostaje da se vidi ko će nastupiti u špicu.\nPozvani su Serhio Aguero, Gonzalo Iguain, Paulo Dibala, ali i selektorov miljenik Lukas Prato koji je na četiri meča za nacionalni tim postigao dva gola.\nČileanci će probati svojom prepoznatljivom timskom odbranom da pariraju, ali Lionel Mesi je nerešiva enigma za večinu odbrana na svetu.\nMeridianbet kvota na 1 je 1,40, ali mi ipak predlažemo da podignete sa tipom 1-1. Tu je već kvota odličnih 2,10!


GRADIŠKA MAFIJA: ŽRIJEBALI ŠIBOVSKU I BAJINCE PONOVO! - pravdabl.com\nGRADIŠKA MAFIJA: ŽRIJEBALI ŠIBOVSKU I BAJINCE PONOVO!\nPodručni fudbalski savez Gradiška prvo je na perfidan način izbacio Mladost iz Bajinaca i Borac iz Šibovske iz Područne u međuopštinsku ligu Srbac-Prnjavor-Laktaši, a onda ih je naknadno i žrijebao za istu!\nNišta tu ne bi bilo sporno, da ova dva kluba već nisu odigrala po dvije utakmice u Područnoj ligi Banjaluka, i pismeno su se obratili PFS Gradiška da neće učestvovati pod njihovim patronatom, a niti su bili na pomenutom žrijebu, za koji kažu da je bio pravi cirkus, da su se čak i predstavnici ostalih klubova sa sprdnjom odnosili prema Mili Kovačeviću, Đorđu Starčeviću, Milošu Brkiću i kompaniji….\nI da stvar bude još tragičnija, već u 1. kolu fantomske lige igraju Borac i Mladost u Šibovskoj! Iako i oni sami znaju da oni neće igrati tu ligu, jer u to vrijeme Borac će vojevati u Šnjegotini “bundesligu”, a Mladost je po rasporedu slobodna.\nMeđutim, sada je namjera fašističke ideologije sasvim jasna. Nakon dva kola kada ih ne odigraju, suspendovati klubove, a onda i sve one koji igraju sa njima, u prevodu cijelu banjalučku regiju! “Jazavci” iz OFS Srbac i još neki pojedinici iz PFS Gradiška hvale se po “birtijama” da će Draško Ilić biti suspendovan iz fudbala, a PFS Banjaluka raspuštena.\nMožda hoće, ali na drugom spratu, jer tamo su bajke i basne…..\nDo tada, pjenite, rigajte, prijetite, kažnjavajte….ali dobro znajte, da ćete snositi odgovornost za svaku suludu odluku koju ste donijeli. Svačiji trag je vidljiv, pogotovo iz zvijernjaka PFS Gradiška, koji će, tek toliko da znate, biti doveden gotovo do nestanka, jer sve što ste pozobali, došlo je vrijeme da se vrati…..\nNa našim stranicima pripremaju se ekskluzivne priče o advokatskom kriminalu Mileta Kovačevića, sudijskom reketiranju Branislava Maletića, te vezi MUP-a Gradiška i narko mafije u koju je uključen Miloš Brkić.\nOstanite na našim stranicama, jer u narednim danima biće i te kako vruće…..\nTags: FK Borac ŠibovskaFK Mladost BajinciPFS BanjalukaPFS Gradiška\nNext post BRAĆA MODIĆ NOVI ADUTI KRUPE!\nPrevious post MARIN OD MALIH NOGU ZA ZVEZDU!\nZaljubljen je u sebe Mile K.\n09/04/2018 u 14:23\t— Komentariši\nMile Kovačević odlično unovči zemljište na kojemu su službene prostorije. Da nema koristi svakoga minuta nebi radio što radi.\n09/09/2018 u 1:25\t— Komentariši\nSvi u Gradišci znaju ko je Mile Kovačević. Okupio je oko sebe sve ulizice, Gigović se ulizuje zbog sina nesposoban je kao sudija, Onaj starkelja kriminalac što laže da radi honorarno a bijeda voza se na biciklinčiću ukrao je 50 000 KM otvorila se afera i zahvaljujući kriminalcima u fudbalu izbjegao je zatvor. Misimović vječiti komesar sudija Osnovnog suda Branimir Maletić tali se sa Kovačević na parnicama jadan narod koji traži pravdu u sudu. Kovačević mu zauzvrat ovamo namješta u fudbalu. Miloš Brkić drži policiju zastrašuje ovaj iz sudske u disciplisnkoj se ne plaši jer ga štiti direktor sudske policije. Mafija ima Republiku Srpske, narode moj vama ostaje samo ono što preko 2 visi.Trpite bolje niste ni zaslužili.\n09/03/2018 u 21:37\t— Komentariši\nDa zaista u svemu ovome sve kadrovi MUP-a. I zaista je za zapitati se ko je kriminalac. Procitah jednu dobru izreku koja glasi: ” nisu lopovi oni koji pljackaju banke vec oni koji ih osnivaju”. Shodno tome nisu kriminalci oni koji se kriminalom bave vec ovi koji nas od kriminala stite. Gospodo iz MUP-a procistite svoje redove pogotovo ove koji su u fudbalu. Zbog Brkica, Stojcica ali i mnogih drugih NAROD vam vise NE VJERUJE.\n09/03/2018 u 12:32\t— Komentariši\nNeverovatno! Skandalozno! Ovo je treći put da su ova dva kluba ždrijebana u ovoj sezoni 2018/19. Prvo za Područnu ligu Gradiška, pa onda za Područnu ligu Banjaluka u kojoj sad učestvuju i na kraju za Opštinsku ligu Srbac. Možda do kraja sezone i budu ždrijebana za neku drugu ligu. FK Milan je dva kola uzastopno slobodan, da li to znači da će svaki drugi klub biti u dva kola uzastopno slobodan, pošto ova dva kluba neće igrati do kraja sezone u Opštinskoj ligi?\nNačelnik PU Gadiška MUP a R S Miloš Brkić u kriminalu\n09/01/2018 u 12:20\t— Komentariši\nTo što radi Načelnik PU Gradiška Miloš Brkić, njegov nepismeni, polupismeni ili pismeni policajac sa ili bez srednje stručne spreme i Komandi PS Obilićevo/Mejdan Banja Luka je organizovani kiminal. Prodali su mjesto koje pripada PFS Gradiška klubu iz Banja Luke a onda je Miloš Brkić kao pedsjednik PFS Gradiška podnio disciplinske prijave protiv drugih lica iz klubova i odgovornih u 2. savezu zbog toga što su primili u takmičenje kluobve nezadovoljne kriminalom Brkića i drugih pipadnika MUP a R. S. a to je prvostepeni disciplinac-policajac sa SSS a morao bi biti diplomirani pravnik. Pojavljuje se u kriminalu i treći pripadnik MUP-a RS Siniša Stojčić Komandir PS Obilićevo u PU Banja Luka. Stojčić kao Brkićev drugostepeni organ potvrđuje pravno upitnu disciplisnku odluku prvostepenog organa. Stojčiću je ponato da se radi o neutemeljenim disciplinskim mjerama ali ih je potvrdio kao drugostepeni discipolinski organ PFS Gradiška ucjenjen da će izgubiti mjesto delegata na Drugoj ligi RS. Miloš Brkić izvršava naređenja jer je prethodno fudbalska mnafija otela mjesto delegata na Prvoj ligi Stojčiću i dala Bkiću. Strah od pripadnika MUP-a RS odvraća fudbalske neimare da pokrenu proteste. Uvjereni su da je policija zaista umješana u ubistvo bog koga se u proteste pred Boskom uključio i Pokret ”Otpor” sa svojim znakom pa je tim strah veći. Neka Lukač ili bilo ko od nas pokuša više braniti policiju i svoje bliske saradnike kada ovaj primjer vidljivo zlonamjernog Brkića i nekolicine pripadnika MUP-a RS pokazuje da je policija beskrupulozna u kriminalu u svim društvenim segmentima. Brkića Stojčića i slične umjesto da Ministar hapsi ostavlja im pravo da rukovode hapšenjima, pa oni zloupotrebljavaju, zastrašuju, otimaju i uzimaju mito.\nTrga fudbala u BL\n09/01/2018 u 11:36\t— Komentariši\nPostovana gospoda sa portala Pravda.Postalo mi je vise i zao tih gnjida iz PFS Gradiska/Ljudi su bas duboko u kriminalu i sada ce te ih razotkriti.Pa vidljivo je da je Ljnge se okruzio samo sa radnicima MUP-a a znate i zasto,da ga nediraju,a onda pojacao odbranu sa Podgradackim sudijom koji duguje mnogo Mili i Starcevicu.Vidite da je predsjednik PFS Gradiska Nacelnik CJB, disciplinski sudija njegov podcinjeni,policajac,komesar za sudjenje,takodje,predsjednik OFS Srbac takodje njegov podcinjeni,policajac,drugostepeni disciplinski organ njegov kolega policajac.Pa zar tamo gdje je najvise kriminala,ti ljudi su tu da vode ovu djecu i rade za njihovu dobrobit.\nZasto se nehvale kako im se samo u jednom danu i to uoci pocetka prvenstva jos dva kluba ugasise.E ni to nije njihova odgovornost,pa ce se potruditi da ugase i Mladost,Bajince i Borac,Sibovsku.Nece moci godpoda.Imacete vi jos protesta na trgovcima Banja Luke,pa ce ponovo biti kako to tamo neko urusava institucije RS.\nProbudite se vec jednom i prepustite ta mjesta casnim i postenim fudbalskim radnicima,ako ocete da se fudbal ponovo igra i Cimirotima,Rogoljima,Kijevcima,Lisnji,Kobasu,Kladarima,Kosjerovu i na kraju i u tim Bajincima i Sibovskoj.Sve nabrojene ste vi ugasili svojom pohlepom i nestrucnim radom.\n09/01/2018 u 19:20\t— Komentariši\nZaboravio si Tri Jablana iz Jazovca uz Cimirote i Lisnju veliki gigant fubalski koji se ugasio zbog ovih sram ih bilo


BH Pošta nastavlja sa aktivnostima modernizacije voznog parka u skladu sa evropskim i svjetskim trendovima čiji je dugoročni cilj i zaštita životne okoline. Tako je na osnovu Konkursa koji je i ove godine raspisao Fond za zaštitu okoliša FBiH, BH Pošta ponovo dobila sredstva za nabavku novih ili zamjenu transportnih vozila na benzinske i dizelske motore sa tzv. green – ekološki prihvatljivim hibridnim vozilima.\nU sklopu novog zajedničkog projekta „JP BH Pošta” d.o.o. Sarajevo i Fonda za zaštitu okoliša FBiH ponovo smo pokazali društvenu odgovornost konkurišući za sredstva ovog fonda koja su namijenjena isključivo u svrhu nabavljanja hibridnih dostavnih vozila. Fond je, kao i u nekoliko navrata do sada, prepoznao želju BH Pošte da se istakne u humanoj misiji zaštite životne sredine nabavkom hibridnih dostavnih vozila.\nEkološka vozila koja BH Pošta koristi za transport pošiljaka osim toga što utiču na zaštitu životne sredine, imaju za cilj i ostvarenje ušteda. Također, želimo dati primjer i drugim domaćim kompanijama, posebno javnim preduzećima, da krenu istim putem i daju doprinos u zaštiti okoliša i smanjenju emisije štetnih čestica u zraku.\nBH Pošta, kao društveno odgovorna kompanija, na čelu sa generalnim direktorom mr.sci. Mirsadom Mujićem prva je kompanija u BiH koja intenzivno uvodi hibridna i električna vozila u tehnološkom i dostavnom procesu, što je danas svjetski trend u poslovanju.\n„Zbog velikog voznog parka i velikog obima posla sa upotrebom ove vrste vozila povećat ćemo našu efikasnost i ostvariti značajne uštede. S obzirom da poslujemo pozitivno imamo prostora da i u budućnosti radimo na ovakvim i sličnim projektima od šireg društvenog značaja, u skladu sa evropskim i svjetskim standardima. Očekujemo i računamo na podršku Fonda i u realizaciji budućih projekata”, istakao je generalni direktor BH Pošte Mirsad Mujić.\nOpredjeljenje BH Pošte za nabavku hibridnih vozila, bicikala i motocikala na električni pogon otvara nam put za još širu upotrebu ove vrste vozila, pa tako i sami kontinuirano izdvajamo sredstva za obnavljanje hibridnog voznog parka koji nam je neophodan u svakodnevnom radu.


ZORAN MARJANOVIC JE PREMINUO – TANTA Madrid\nZORAN MARJANOVIC JE PREMINUO\nOd 2009. do smrti bio je novinar “Vesti” u Frankfurtu koji je pratio zapadnu Srbiju\nObjavljene su nove crne vijesti. Iza Marjanovića su ostala supruga i dva sina, Marko i Mihailo.\nNovinar Zoran Marjanović (1956.) preminuo je jutros nakon kratke bolesti u svom domu u Gornjem Milanovcu. Marjanović dolazi iz grupe novinara i urednika koji su jednom označeni, a kao novinar su radili cijeli svoj radni staž.\nNakon završene gimnazije i beogradske Prirodno-matematičke akademije, novinarsku karijeru započeo je kao urednik u gornjomilanovačkim „Dečijim novinama“, a potom osnovao prvu radio-stanicu u Gornjem Milanovcu, DEN Radio, gdje je radio kao urednik. načelnik i direktor.\nU daljem razvoju svoje karijere imenovan je za glavnog urednika Gornji Milanovac TV, te za dopisnika za rudničko-takovsku regiju Tanjuga Radio Beograda (u jednoj smjeni bio je i dopisnik iz Prištine), Srna , Nacional, Balkan, Revije 92.\nNeko je vrijeme bio stalni reporter Glasa javnosti i Kurira. Od 2009. do smrti bio je dopisnik “Vesti” iz Frankfurta, pokrivajući zapadnu Srbiju, dok je surađivao sa “Zviždačem” i “Telegrafom Srbije”. Član je Suda Udruženja novinara Srbije i jedan od osnivača Udruženja medija i medijskih djelatnika u Čačku.\nOstat će upamćen kao vrlo korektan čovjek i novinar koji je radio za najveću medijsku kuću u bivšoj Jugoslaviji.\nObitelj je najavila da će se ispraćaj pokojnog Zorana Marjanovića održati sutra, u četvrtak, 9. lipnja, u 11 sati ispred kapelice na Općinskom groblju Gornji Milanovac.


Šta možete učiniti kako biste podržali cirkularnu ekonomiju - DS Smith\n282.10 GBp +1.73\nŽivot u svetu u kome usvajamo samo način razmišljanja „uzmi-napravi-baci” više nije održiv. Vreme je da preduzmemo akcije, ne samo za kompanije i organizacije, već i za celo društvo.\nNaš trenutni pristup resursima podrazumeva koncept „uzmi-napravi-baci”. Ovaj model je osnova linearne ekonomije, u kojoj se sirovine prikupljaju i pretvaraju u proizvode, proizvodi se kratko koriste, pa se zatim bacaju.\nZašto je linearna ekonomija neodrživa?\nU linearnoj ekonomiji, životni ciklus proizvoda se završava otpadom. I upravo zbog toga razne vrste otpada (plastični, tekstilni, elektronski, građevinski, otpad od hrane itd.) sada ugrožavaju naše ekosisteme.\nPre nego što proizvodi uopšte i stignu do nas, lanci snabdevanja već proizvedu ogromne količine gasova sa efektom staklene bašte ( kao npr. ugljenik i metan). Zapravo, ekstrakcija i prerada sirovina trenutno čine polovinu ukupnih globalnih emisija gasova sa efektom staklene bašte. Ovaj proces ima negativan uticaj i na vodu i zemljište, što dovodi do visokih stopa gubitka staništa i biodiverziteta. Sve u svemu, mi već trošimo 75% više resursa nego što Zemlja može dugoročno da izdrži.\nEllen MacArthur Fondacija detaljnije opisuje cirkularnu ekonomiju:\nMi činimo da se promene sad dešavaju\nOtpad i zagađenje nastaju kao direktan rezultat načina na koji dizajniramo stvari, što znači da to nisu problemi koje ne možemo izbeći. Zapravo, 80% uticaja svih proizvoda na životnu sredinu se dešava u fazi dizajniranja.\nKreirali smo Principe Cirkularnog Dizajna koje koristimo za dizajniranje svih naših ambalažnih rešenja, a uz to su naši proizvodi već cirkularni po prirodi. U vremenskom periodu od 14 dana mi recikliramo iskorišćeni papir, reciklirane papire koristimo za izradu ambalaže, a potom sakupljamo iskorišćene kutije kako bismo ponovo započeli krug.\nJedna od naših stvarnih fokusnih tačaka je eliminisanje plastike za jednokratnu upotrebu, i naši dizajneri su već kreirali održive alternative na bazi vlakana koje će pomoći da se do 2025. godine, sa polica supermarketa, ukloni jedna milijarda plastičnih delova.\nNaša strategija održivosti Za Sadašnjost i za Budućnost pokrenuta je 2020. godine sa ciljem hvatanja u koštac sa nekim od najvećih izazova održivosti s kojima se čitavo društvo danas suočava. Jedan cilj se posebno fokusira na zatvaranje kruga kroz bolji dizajn, i zato smo mi posvećeni da sve naše dizajnere edukujemo o principima cirkularnog dizajna i da do 2023. godine proizvodimo ambalažu koja se 100% može reciklirati ili ponovo koristiti.\nZašto je važno da podržimo cirkularnu ekonomiju\nIako je plastika za jednokratnu upotrebu postala posebna meta medijske pažnje poslednjih godina, cirkularna ekonomija nam može pomoći da se uhvatimo u koštac sa dugom listom, ne samo ekoloških, već i socioloških i ekonomskih izazova. Od smanjenja zagađenja vazduha, preko smanjenja ambalažnog otpada u e-trgovini, do stvaranja novih zelenih industrija, primena cirkularnog načina razmišljanja u našim svakodnevnim životima će nam svima dati priliku da preokrenemo stvari.\nMenjajte jednu po jednu stvar\nAko pređemo na cirkularnu ekonomiju, stvorićemo održivije društvo za sadašnje i buduće generacije. Znamo da je ponekad, kada pogledate razmere problema, lako pomisliti da ništa ne možete da uradite da biste napravili razliku. Ali to je upravo suprotno i svi možemo da odigramo svoju ulogu tako što ćemo danas napraviti samo jednu promenu.\nEvo 12 aktivnosti koje možete preduzeti kako biste podržali cirkularnu ekonomiju:\n1. Reciklirajte bolje, a ne samo više: U 2018. godini u Velikoj Britaniji je, zbog kontaminacije, 500.000 tona otpada poslato na deponije. Do kontaminacije najčešće dolazi zbog toga što se otpad ne sortira na odgovarajući način. Proverite lokalne smernice za sortiranje otpada, kako biste znali koja vrsta otpada ide u koju kantu. Na taj način otpad je moguće reciklirati i ponovo iskoristiti za porizvodnju.\nMi volimo da recikliramo\n2. Pomozimo u smanjenju CO2 gasova: U DS Smith kompaniji smo posvećeni da do 2030. godine (u poređenju sa 2019. godinom) smanjimo našu emisiju CO2 gasova za najmanje 40% po toni proizvodnje, i da do 2050. godine dostignemo neto nultu emisiju gasova.\nPogledajte kako mi smanjujemo emisiju CO2 gasova\n3. Pažljivo birajte svoje kućne aparate: Mašine za pranje veša, frižideri i mašine za pranje sudova opterećuju životnu sredinu tokom celog svog životnog ciklusa. „PolyCE“ okuplja kompanije koje deluju održivije duž celog lanca snabdevanja. Proverite da li vaš sledeći novi uređaj dolazi od proizvođača koji je član PolyCE.\n4. Zatvorite slavinu: Ušteda vode pomaže u očuvanju energije i smanjenju zagađenja ugljenikom. Samo zatvaranjem slavine dok perete zube ujutro i uveče štedite do 36 litara vode dnevno.\nPogledajte kako mi čuvamo vodu\n5. Ostavite auto kod kuće: 13% ukupne globalne potrošnje resursa odnosi se na transport i mobilnost. DS Smith smanjuje potrošnju goriva (i emisiju gasova) tako što će do 2025. godine ukloniti 250.000 kamiona sa puta. Dajte svoj doprinos tako što ćete za kratke destinacije hodati ili voziti bicikl, a do posla se voziti javnim prevozom ili deliti auto sa kolegama.\n6. Vozite električne automobile: Zagađenje vazduha u gradovima dramatično se povećalo poslednjih godina. Električni automobili ne proizvode nikakve čestice ili isparenja koja dovode do zagađenog i opasnog vazduha. Prodaja novih konvencionalnih dizel i benzinskih automobila i kombija biće zabranjena u Velikoj Britaniji u roku od 9 godina, tako da je sada vreme da investirate u održivu alternativu koja će vas dovesti od lokacije A do lokacije B.\n7. Reciklirajte otpad od hrane: Otpad od hrane sadrži vredne hranljive materije koje se mogu koristiti umesto štetnih sintetičkih đubriva i pesticida.\n8. Prestanite sa korišćenjem plastike za jednokratnu upotrebu: Od ukupne plastike koja je proizvedena od 1950. godine, samo 9% je reciklirano. Naši dizajneri već pomažu supermarketima, kao što je Morrisons, da pronađu održive alternative za plastiku za jednokratnu upotrebu – potražite ih. Ili u kupovinu nosite sopstvene posude: mnogi gradovi sada imaju specijalizovane prodavnice, a sve veći broj lanaca supermarketa nudi proizvode na ovaj način.\nPogledajte kako mi možemo pomoći\n9. Čuvajte naše šume: 100% naše ambalaže je napravljeno od papirnih vlakana koja su reciklirana ili potiču iz održivih izvora. U roku od dve godine naša ambalažna divizija će proizvoditi ambalažu koja se 100% može reciklirati ili ponovo koristiti. Uverite se da je pakovanje na proizvodima koje kupujete 100% reciklirajuće.\nRedefinisnaje Ambalaže za Svet koji se Menja\n10. Zasadite drvo: Drveće pomaže u borbi protiv klimatskih promena i apsorbuje zagađujuće gasove (takođe smanjuje stres i poboljšava naše mentalno blagostanje). Podržavamo inicijative za sadnju drveća u blizini naših fabrika papira širom Evrope.\n11. Koristite sopstvenu šolju: Samo u Velikoj Britaniji 7,5 miliona čaša za kafu za jednokratnu upotrebu se svakog dana šalje na deponiju ili se spaljuje. Kada krenete u kafić po kafu za poneti ponesite svoju šolju.\nPogledajte šta radimo po ovom pitanju\n12. Prenesite dalje: Do 2025. godine edukovaćemo 100% naših zaposlenih širom sveta o cirkularnoj ekonomiji, a, zahvaljujući specijalno izrađenom planu predavanja, edukovaćemo i đake osnovnih škola. Recite svojoj porodici, prijateljima i komšijama zašto je cirkularna ekonomija toliko važna i šta radite da biste je podržali.\nMoć je u našim delima i izborima\nCirkularnoj ekonomiji je potrebno učešće svih, na svim nivoima. Kako se menjaju politike, tako se redizajniraju sistemi i predstavljaju novi projekti. Svi imamo svoju ulogu u podržavanju ovih promena.\nDS Smith Korporativna strana


Sjutra promjenljivo, do 22 stepena | Mondo.Me Prod\n5. June, 17:25\nSjutra promjenljivo, do 22 stepena 0 Podijeli Podijeli na facebook Podijeli na twitter Podijeli na viber Pošalji na mail\n15.05.2019. / 20:00\nIzvor MINA 15.05.2019. / 20:00\nU Crnoj Gori sjutra će biti promjenljivo oblačno, uglavnom od sredine dana mjestimično kiša, a ponegdje i kratkotrajan pljusak i grmljavina.\nJutarnja temperatura vazduha od dva do 13, najviša dnevna od devet do 22 stepena.\nVaspitačica iz pakla u Ukrajini: Udavila dijete koje je plakalo (VIDEO)


Zvizdić u Pragu: Integracija Zapadnog Balkana u EU je u interesu kontinenta | N1 BA\n12.09.2019. |15:34 >15:42 |\n"Samo puna integracija Zapadnog Balkana u Evropsku uniju služi najboljem interesu kontinenta. Neophodno je zadržati zamah proširenja i trajnu predanost provođenju reformi čiji je cilj preuzimanje pravne stečevine i dosezanje standarda EU, uz kontinuirano jačanje regionalne saradnje i dobrosusjedskih odnosa, kao i načelu vlastitih zaslugа", rekao je tokom obraćanja predsjedavajući Zvizdić.\n"Daljnja izgradnja transportne, energetske i digitalne infrastrukture, kao i unapređenje ukupne povezanosti na Zapadnom Balkanu, kao i Zapadnog Balkana s Evropskom unijom, predstavljaju ključni faktor za razvoj i zapošljavanje i sasvim sigurno će donijeti direktnu korist regionalnim ekonomijama i građanima. Stalna saradnja i povezanost zemalja Zapadnog Balkana trebaju biti prioritet svih vlada, a saradnja i podsticanje dobrih međusobnih odnosa u regiji trebaju biti najbolji put za uspostavljanje povjerenja. Samo zajedničkim djelovanjem i prihvatanjem činjenice da je zajedničko tržište Zapadnog Balkana privlačnije ako nije podijeljeno nacionalnim granicama, otvorit ćemo puteve prema daljnjem podsticanju za domaće i uspješnom privlačenju stranih investicija", istaknuo je predsjedavajući Zvizdić.


Svetsko prvenstvo na Planici i Pokal Vitranc u Kranjskoj Gori bez prisustva publike » Skijanje.rs\nVesti Svetsko prvenstvo na Planici i Pokal Vitranc u Kranjskoj Gori bez prisustva publike\nSLO | 11.03.2020. | sportklub.rs\nSvetsko prvenstvo u skijaškim letovima na Planici (na programu od 19. do 22. marta) kao i Pokal Vitranc u alpskom skijanju (na programu je od 14. do 25. marta) u Kranjskoj Gori biće održani bez prisustva publike zbog epidemije korona virusa.\nSavet za nacionalnu bezbednost (SNAV) Slovenije je usvojio meru za borbu protiv korona virusa, koja će između ostalih događaja uključiti i ova dva velika svetska sportska događaja, pa će se oba takmičenja održati bez prisustva gledalaca\nIzvor: sportklub.rs, Igor Jagličić


Ðurić: Neistine NATO su nastavak nasilja nad Srbima sa KiM - Studio B\nÐurić: Neistine NATO su nastavak nasilja nad Srbima sa KiM\nÐurić: Neistine NATO su nastavak nasilja nad Srbima sa KiM Tanjug\nPolitikaPolitika Pocetna 15. 04. 2018. 15:26:29\nPreteći tonovi i neistine neimenovanih predstavnika NATO-a jesu nastavak nasilja koje je nad Srbima sa Kosova i Metohije sprovedeno pre dve nedelje i nedopustivo mešanje u demokratske procese i nastojanja da se konflikti na zapadnom Balkanu prevaziđu mirnim putem, istakao direktor Kancelarije za KiM Marka Ðurića.\n„NATO bi, umesto što pokušava da se meša u političke procese u jednoj demokratskoj državi kakva je Srbija, trebalo da se malo bolje stara o onome što jeste u njegovom mandatu, a to je Rezolucija 1244 Saveta bezbednosti UN i bezbednost nealbanskog stanovništva na Kosovu i Metohiji“, poručio je Ðurić.\nOn je dodao da bi „samo u postapokaliptičnom antiutopijskom svetu u kome će našim životima upravljaviti nekakva globalna vojna hunta“, poruke kakve smo imali prilike da čujemo posredstvom anonimnih izvora u Briselu bile u skladu sa političkom realnošću i logikom.\n„Zajednica srpskih opština ima da bude formirana sasvim u skladu sa dogovorima postignutim uz posredovanje EU, a ne prema volji anonimnih izvora iz NATO-a. Naravno da će ZSO biti finansirana i iz Beograda, jer to je jedan od ishoda briselskog dijaloga, i nema tog “anonimnog izvora“ koji će u kafanskom razgovoru poništiti sve što je postignuto u višegodišnjem političkom i diplomatskom procesu, u kojem je, još jednom podsećam, posrednik bila EU“, istakao je Ðurić.\nOn je, takođe, citirao tačku 17d sporazuma sa Prištinom, u kojoj se navodi da će Zajednica srpskih opština, između ostalog, biti finansirana iz: „priloga, bespovratnih zajmova, donacija, kao i putem finansijske podrške drugih asocijacija i organizacija, domaćih i međunaroodnih, kao i iz Republike Srbije…“\n„Naravno da to nije u mandatu NATO-a, ali je zato u mandatu NATO-a održavanje poretka uspostavljenog Rezolucijom 1244 Saveta bezbednosti UN, u kojoj nema takozvanog nezavisnog Kosova za koje lobira anonimni izvor iz Brisela“, kaže direktor Kancelarije za KiM.\nOn je, na kraju, „kao protagonista događaja na koje je napravljen osvrt u razgovoru sa anonimnim izvorom“, istakao da mora da pitam NATO kakva je svrha laži da je prekršena procedura, jer je najava njegovog odlaska na Kosovo i Metohiju poslata kasno, posle radnog vremena, u 17 sati, iako je poslata u 9:44 sati, kao što se može videti iz zvanične korespondencije.


NOVI STUDENTSKI DOM SPREMAN DA IDUĆEG MJESECA PRIMI PRVE STUDENTE - Foca-online.info | Novosti iz Foče\nNOVI STUDENTSKI DOM SPREMAN DA IDUĆEG MJESECA PRIMI PRVE STUDENTE\nObjavljeno sreda, 28 septembar 2016 13:51\nPredsjednik Republike Srpske Milorad Dodik danas je u fočanskom naselju Donje Polje svečano otvorio novi Studentski dom, kapaciteta 346 mjesta, u čiju je gradnju i opremanje Vlada Srpske uložila sedam i po miliona KM.\nPredsjednik Dodik je istakao da je ovo jedan od najljepših studentskih domova u regionu i da je spreman da idućeg mjeseca primi prve studente.\n“Ovo je još jedan dokaz i demanti svima koji uporno negiraju sve što je urađeno. Političari i javni radnici koji se bave upravljanjem društvom jedino čime mogu da se pohvale jeste ono što ostavljaju iza sebe i evo ja pokazujem ovaj objekat zajedno sa Vladom i ljudima iz Univerziteta i opštine”, rekao je Dodik novinarima.\nOn je naglasio da nije bilo jednostavno i lako napraviti ovako zahtjevan objekat.\nU obraćanju okupljenim građanima, prilikom svečanog otvaranja, Dodik je, uz konsultacije sa predstavnicima Univerziteta u Istočnom Sarajevu, predložio da dom nosi naziv “Pavle i Boriša”, po upokojenom patrijarhu srpskom Pavlu, koji je dao blagoslov za osnivanje Bogoslovskog fakulteta u Foči i pokojnom akademiku Boriši Staroviću, osnivaču i prvom dekanu Medicinskog fakulteta.\nDodik je naveo da je Studentski dom u Foči dokaz da Univerzitet u Istočnom Sarajevu pripada strateškom opredjeljenju Republike Srpske.\nMinistar prosvjete i kulture Republike Srpske Dane Malešević rekao je da će dom u Foči funkcionisati kao poseban pravni subjekat i da će biti odvojen od Studentskog centra Pale.\n“Studenti će imati izvanredne uslove. Dom je savremeno opremljen, a pored soba za studente tu su i sobe za gostujuće profesore”, rekao je Malešević.\nOn je dodao da je procedura prijema studenata u toku i da će prvo biti primljeni brucoši.\nRektor Univerziteta u Istočnom Sarajevu Radoslav Grujić naveo je da je, poslije doma na Palama i Bogoslovskog fakulteta u Foči, ovo treći novoizgrađeni objekat, koji je otvoren u ovoj godini.\n“Zajedno sa Vladom Republike Srpske i predsjednikom Dodikom planiramo da počnemo adaptaciju domova u centrima gdje je smještaj neadekvatan ili uopšte ne postoji. U fazi je adaptacija doma i dva fakulteta u Trebinju, a očekujemo u narednoj godini da počnemo gradnju novog i adaptaciju postojećeg doma u Lukavici, te adaptaciju doma u Zvorniku”, rekao je Grujić.\nNačelnik opštine Foča Radisav Mašić naglasio je da je gradnjom doma riješeno i pitanje opstanka dva fakulteta u Foči.\nGradnja studentskog doma u Foči počela je 2010. godine, kada je opština obezbijedila infrastrukturu i projektnu dokumentaciju, a Vlada iz razvojnog programa u prvu fazu gradnje uložila dva miliona maraka.\nU drugoj fazi, dom je završen sredstvima iz austrijskog kredita.\nStudenti jedva čekaju da usele\nUkupna površina savremeno opremljenog objekta je 5360 kvadratnih metara. Dom raspolaže dvokrevetnim sobama za studente i gostujuće profesore, čitaonicom, bibliotekom, čajnim kuhinjama i studentskim restoranom- menzom.\nStudenti Medicinskog i Bogoslovskog fakulteta u Foči srećni su što su konačno dobili dugo priželjkivane uslove za adekvatan smještaj, a posebno ih raduje što će imati menzu u kojoj će i oni koji ne stanuju u domu moći da se hrane.\n„Ovim se rješavaju mnogi studentski problemi, prije svega jer nismo imali adekvatnu menzu. Imali smo problema sa smještajem, jer su stanovi skupi“, kaže studentkinja Medicinskog fakulteta Jelena Pavlović.\nDo Nove godine bez prijema radnika u dom\nMinistar Malešević je naveo da će dom zapošljavati 29 radnika, ali da do Nove godine neće biti prijema novih radnika, već će se rad novog doma organizovati sa postojećim kadrom iz starog doma u krugu Bolnice.\n„ Prema uredbi je planirano 29 radnih mjesta, ali do Nove godine neće biti prijema, jer nam je budžet ograničen. Radnici koji su trenutno zaposleni, njih 17 i direktor, moraće nekako da organizuju funkcionisanje doma ova tri mjeseca bez prijema radnika. Jedino ćemo vidjeti, ako baš bude neophodno, da dom ne može funkcionisati bez nekoga, kao što su radnici u kuhinji, onda ćemo morati da reagujemo. Inače, svi koji su mislili da nađu posao u Studentskom domu moraće malo da pričekaju“, rekao je Malešević.\nIzvor: Radio Foča / Igor Janković\nponedeljak, 18 decembar 2017 10:01


Stеfanović: Dragan Đilas ni ovoga puta nijе razumеo poruku građana Srbijе | Srpska Napredna Stranka\nNaslovna › Novosti › Саопштења › Stеfanović: Dragan Đilas ni ovoga puta nijе razumеo poruku građana Srbijе\nStеfanović: Dragan Đilas ni ovoga puta nijе razumеo poruku građana Srbijе\nSAOPŠTENjE ZA JAVNOST / 27.06.2020.\nDragan Đilas očiglеdno ni ovoga puta nijе razumеo poruku građana Srbijе. Ma koliko puta ponavljao svojе žеljе o izlaznosti i pobеdi svojih idеja bojkota, gotovo dva miliona građana Srbijе, koliko jе glasalo za politiku Alеksandra Vučića, poslalo jе vrlo jasnu poruku kojim putеm žеlе da Srbija idе.\nPoruku o nazovi idеjama Dragana Đilasa i njеgovе intеrеsno formiranе skupinе višе puta jе poslala i Evropska unija, jasno ih ocеnjujući kao sa dеmokratijom nеspojivim. Naravno, vođеn jеdino ličnim intеrеsima, od tada kroz rеči Mlađana Đorđеvića i Boška Obradovića govori svе najgorе o EU i vrеdnostima kojе zastupaju narodi Evropskе unijе. Evropе sе sеti samo onda kada čujе da pojеdini еvroposlanici govorе lošе o Srbiji i takav mu sе narativ očiglеdno uvеk dopadnе.\nDanas nam isti taj čovеk u vrеmе čijе vlasti Srbija nijе ni mogla da počnе pristupnе prеgovorе sa EU zbog svog bеzakonja i nеdеmokratskog ambisa u kom sе nalazila dеli lеkcijе. Podsеćam ga, i to prе svеga zbog građana Srbijе, da EU jеstе smatrala da jе Srbija najkorumpiranija zеmlja u cеloj Evropi, ali u vrеmе kada jе bilo mogućе da jеdan dirеktor Narodnе kancеlarijе prеdsеdnika Rеpublikе, ministar, gradonačеlnik i visoki partijski funkcionеr budе istovrеmеno i najbogatiji čovеk u ovom dеlu Evropе, a njеgovo bogatstvo stеčеno isključivo kroz uzimanjе novca građana Srbijе.\nKada jе u Srbiji bilo mogućе da Dragan Đilas budе apsolutni gospodar mеdija u našoj zеmlji, o čеmu jе najbolji sud dala pokojna Vеrica Barać i to kao prеdsеdnik Savеta za borbu protiv korupcijе 2011.godinе, čеmu nеma prеvišе da sе doda.\nIz Srbijе jеstе odlazilo i do 100.000 ljudi godišnjе, jеr nisu vidеli nikakvu pеrspеktivu u zеmlji, koja u vrеmе vlasti Đilasa i njеgovе skupinе, kao da jе učеstvovala u takmičеnju ko ćе višе fabrika zatvoriti na dnеvnom nivou i ostaviti što višе ljudi bеz posla.\nZa razliku od svеga što su radili i radе Dragan Đilas i njеgovi saradnici, Alеksandar Vučić svojom državničkom politikom, borеći sе istovrеmеno za nеzavisnost Srbijе i njеnu suvеrеnost u odlučivanju i hrabro ulazеći u rеšavanjе problеma kojе nam jе Đilasova vlast ostavila u amanеt, stvara od Srbijе zеmlju u koju sе konačno njеni građani iz inostranstva vraćaju i planiraju da u njoj stvaraju budućnost za svoju dеcu. Zеmlju u kojoj svi imaju jеdnakе šansе i u kojoj su rеzultati mеrljivi i vidljivi svakom građaninu Srbijе.


17. FESTIVAL SRPSKE IZVORNE PESME U PRILIKAMA,“ PREOBRAŽENJE 2019” – Portal Opštine Ivanjica\nPoštovani čuvari narodnog blaga, zadovoljstvo nam je pozvati vas na 17. Festival srpske izvorne pesme koji se tradicionalno svake godine održava u Prilikama 17.avgusta, sa ciljem očuvanja tradicije, izvornog narodnog stvaralaštva i kulturološkog identita Srbije.\nU revijalnom delu nastupiće estradna zvezda Goca Lzarević i trubački orkestar Veljka Ostojića.\nDobrodošli u Prilike u subotu 17.avgusta!\njun 27, 2022, 1:49 pm


Dekan Brka propisao sve potrebne mjere adekvatne nastaloj situaciji\n06.06.2020 / 13:01 KORONAVIRUS - Reakcija Ahmeda Džubura\nPoslanik Demokratske fronte (DF) u Predstavničkom domu Parlamenta Federacije Bosne i Hercegovine Ahmed Džubur nazvao je istupe člana Kriznog štaba Federalnog ministarstva zdravstva i pomoćnika ministra zdravstva Gorana Čerkeza ishitrenima.\nOn u saopćenju navodi da je dekan Brka propisao sve potrebne mjere adekvatne nastaloj situaciji uz aktivno i odgovorno nadziranje njihove implementacije u smislu organiziranja online nastave i zaštite zdravlja zaposlenika i studenata.\n- Ovakvim neodgovornim, nekorektnim i selektivnim pristupanjem u ocjenjivanju pojedinaca u vrijeme pandemije Čerkez je nanio ozbiljnu štetu istaknutom članu bosanskohercegovačke akademske zajednice, njegovoj porodici, ali i Poljoprivredno-prehrambenom fakultetu - smatra Džubur.\nUpozorio je i da se Čerkez ranije suzdržavao od komentiranja i osuda pojedinaca i njihovih postupaka u nekim eksponiranim situacijama kada je bilo ugroženo zdravlje hiljada ljudi, zbog čega i smatra da ovakvo targetiranje Brke ima veze s procesom izbora rektora Univerziteta u Sarajevu što je u prošlom mandatu praćeno brojnim neakademskim radnjama, stoji u saopćenju poslanika i dekana Džubura.


Šešelju potvrđeno 18 meseci zatvora zbog nepoštovanja suda\nApelaciono veće Haškog tribunala potvrdilo je u sredu presudu kojom je lider Srpske radikalne stranke Vojislav Šešelj prošle godine osuđen na 18 meseci zatvora zbog nepoštovanja suda, odbijajući žalbu tužilaca koji su tražili da se Šešelju izrekne zatvorska kazna od tri godine.\nKako je saopštio sud u Hagu, apelaciono veće je, istovremeno, utvrdilo da je Šešelj tu kaznu već odslužio zato što je u pritvoru Tribunala od februara 2003, kada je optužen za zločine nad nesrbima u Hrvatskoj, Vojvodini i BiH u periodu 1991-93.\nŠešelj je izdržao i prvu kaznu od 15 meseci zatvora, na koju je, takođe, osuđen zbog nepoštovanja suda.\nTreća kazna od dve godine zatvora, koju mu je zbog nepoštovanja suda izrekao letos, još nije pravosnažna, budući da još nije odlučeno o Šešeljevoj žalbi.


Radio Boom93 :: Lokalne vesti :: Profesor Svetomir Arsić Basara u Žagubici / print=true\nNaslovna | Info | Lokalne vesti | Profesor Svetomir Arsić Basara u Žagubici\n13. 06. 2018. Žagubica\nU okviru 13 Međunarodne likovne kolonije koja se održava u organizaciji Udruženja likovnih umetnika Homolja u Žagubici je boravio poznati srpski i svetski vajar, koji, iako u desetoj deceniji života, još uvek aktivno stvara i izlaže.\nPodsećanja radi, u Zavičajnom Muzeju Homolja u Žagubici se nalazi i stalna izložbena postavka profesora Svetomira Arsića Basare i predstavlja jedan od retkih primera postojanja ovako dragocenih rariteta u maloj sredini.\nDalji planovi nalažu osnivanje vajarskog simpozijuma Međunarodnog karaktera od nacionalnog interesa za Srbiju, kako ističe profesor Basara.\nUpravo tom prilikom, u avgustu mesecu, očekuje se ponovni dolazak profesora u Žagubicu.


SMS: Javila mu je da joj je dan jako loše počeo, a ono što joj je on odgovorio je GENIJALNO – e-zabava\nHome / Dnevna doza.. / SMS: Javila mu je da joj je dan jako loše počeo, a ono što joj je on odgovorio je GENIJALNO\nSMS: Javila mu je da joj je dan jako loše počeo, a ono što joj je on odgovorio je GENIJALNO\nadmin Septembar 5, 2017\tDnevna doza.., istaknuto Ostavite komentar 2,093 Pregleda\nRazgovor između momka i djevojke koji su se požalili jedno drugom kako im je jako loše počeo dan nasmijao je cijeli region. Nakon što je ona detaljno opisala šta joj se desilo, njegov odgovor je i više nego očekivan.\nU nastavku pročitajte cijeli razgovor:\nI dan mi je počeo najgore moguće\nPrvo sam trčala za tramvajem pa sam došla na bus i sve normala stigla da bi mi vozač zatvorio vrata dok mi je jedna noga bila u busu i morala sam pješke po pljusku i dok sam išla pješke drugi bus me okupao i sad sam mokra do kože, cijeli engleski sam se sušila, ali ništa od toga, ne gine mi upala pluća\nŠta je tebi..\nPrethodna Vozio se seoskim putem kada je auto iz suprotnog smjera učinilo nešto ŠOKANTNO (VIDEO)\nSljed ISPOVIJEST: Svaki petak, tamo negdje oko pola 11 dolazi isti momak i kupuje..


PAVLE RADIĆ: Putin i smrt | Autonomija\nPAVLE RADIĆ: Putin i smrt\nKoliko Srbiju košta putinopoklonstvo\nPutinovo svevlašće prate progoni i ubistva opozicionih političara, novinara, boraca za ljudska prava, advokata, nelojalnih tajkuna, nevladinih organizacija. Koliko god fingirao da sa ratom u istočnoj Ukrajini nema veze, Putin je Rusiju duboko zaglibio u taj besmisleni sukob. To razorno deluje na Rusiju, na njen unutrašnji život. Rđave političke, ekonomske i nadasve moralne posledice ratnog angažmana u Ukrajini, u Rusiji će tek metastazirati. Koliko god se činio moćan, preigrani Putin nije svestan da tim ratom kreira svoj neminovni poraz. Pitanje je samo kada. Kao i koliku cenu će platiti Rusija.\nKrupan detalj u mozaiku uzroka budućeg neminovnog pada autokrate Putina, jeste šokantno ubistvo liberalnog opozicionara Borisa Njemcova. To ubistvo će izazvati veće posledice po unutrašnje procese u Rusiji, od bilo kojeg iz serije prethodnih. Uprkos moćnoj mašineriji koja se trudi da se ubistvo banalizuje i zabašuri – ubijen je tobože zbog ovih ili onih bizarnih razloga – mnoge koji još imaju nedoumica o karakteru Putinove vlasti ovo ubistvo će otrezniti. Car je go, Putin opasno klizi ka totalitarizmu. Na unutrašnjem planu bi da kontroliše čitav život Rusije, na spoljnom – posebno u odnosu prema susedima – ne skriva imperijalne pretenzije. Rečeno je već da je Putin ruski Slobodan Milošević. Poguban za Rusiju, opasan za susede. Zbog prirodnog monopola na energente i ucenjivačkog potencijala, zbog velikog arsenala nuklearnog oružja, opravdano izaziva globalno nespokojstvo. Nezajažljiva volja za moć njegove postupke činiće sve nepredvidljivijim i opasnijim. S tim treba računati.\nNe bi se bavili nevoljama Rusije, da se Srbija nije nerazumno vezala ne za Rusiju, nego za Putina. Fraze srpskih političara o „prijateljima i na istoku i na zapadu“ jesu besmislica. Već sada se olako igranje na kartu Putina skupo plaća. Ne bude li razuma, tek će se plaćati. Od Miloševića do danas srpska politika tražila je spoljnu podršku za svoje naopake planove. Znamo kakve i za Srbiju, i za susede. Kad se u Kremlju ustoličio Putin i kad je deklarisao svoju politiku, u Srbiji je skoro plebiscitarno prepoznat kao spasitelj. Rusofilstvo – preciznije putinofilstvo – ovde je postalo bezmalo opšte mesto. Poklonjenje Putinu je stvar prestiža. Rusija je izjednačena sa Putinom. O Putinovim oponentima u Srbiji se retko govorilo i govori. Liberalna Rusija za Srbiju nije Rusija. Kad se silom prilika o Putinovoj unutrašnjoj opoziciji i govori – jer o njima povremeno izveštavaju svetski mediji – tretira se kao i u Putinovim medijima, kao peta kolona. Obožavanje Putina i njegove autokratske vladavine pokazuje koliko se ovde ne razume ideja i praksa demokratske države, slobodnog društva i ljudskih prava. Putinopoklonstvo govori koliko se ovde živi u banalnosti predmodernih mitova o naciji, veri, državi.\nGroteskno deluje Ivica Dačić – dan nakon što je svet šokiran ubistvom Njemcova – kad na konferenciji za štampu objašnjava da u odnosima sa Rusijom i EU Srbija ne sedi na dve stolice i da ima svoj stav koji se ceni. „Ne sedimo na dve stolice, nego na svojoj i ona je čvrsta“, izjavio je Dačić i dodao da ne vidi bolji način vođenja spoljne politike od „objektivnog, iskrenog i poštenog pristupa“ svim problemima. „Svi znaju da smo prijatelji sa Rusijom i da nećemo glasati da joj se uvedu sankcije, ali isto tako i Rusija zna da mi idemo u EU, i kada je reč o Ukrajini svi znaju da imamo principe koje moramo da sprovodimo kao predsedavajući OEBS-a“. Znači moramo, a ne zato što o ukrajinskom ratu imamo svoj stav kojim osuđujemo strano mešanje u Ukrajinu. Dok je demokratski svet zgrožen političkim ubistvom u Moskvi, naš ministar spoljnih poslova – predsedavajući OEBS-a – o tome ni reči. Makar kurtoazije radi. Niti ga šta o tome pita ijedan novinar. Valjda u istom danu, na drugom mestu – na beogradskom obeležavanju(?!) Dana i krsne slave RS, na kojem je Dodik po ko zna koji put pljuvao po BiH – o tome makar kurtoazno i predsednik Srbije Tomislav Nikolić ni reči. Kao ni jednog novinarskog pitanja o onom što komentariše čitav demokratski svet.\nTežak utisak zbog brutalnog ubistva u Moskvi još se nije slegao, a Putinovi lobisti u Srbiji nastavljaju sa propagiranjem daljeg vezivanja Srbije za kremaljskog vlastodršca i njegove oligarhe organizujući konferenciju „Ruski energetski projekti na Balkanu posle Južnog toka“.\nLobisti opet o energiji, o ruskom gasu. Kao da Srbija iz prethodnih energetskih aranžana (NIS i Južni tok) nije izašla ponižena. Čovek bi pomislio da će na „naučnom skupu“ biti reči o načinu nadoknade štete Srbiji, zbog storniranja Južnog toka. Zbog kojeg je NIS prodat ruskoj državnoj kompaniji pod krajnje nepovoljnim uslovima. Nije malo onih koji tvrde ponižavajućim za Srbiju. Kad ono, ambasador Čepurin upozorava Srbiju da se koliko za par meseci opredeli kako će se ubuduće snabdevati gasom. Jer gas preko Ukrajine u bliskoj budućnosti više neće biti isporučivan. Sugeriše vezu sa rusko-turskim gasovodom.\nNisu krivi lobisti, nego beznadežni putinopoklonici. Za njih Njemcov i liberalna Rusija nije Rusija, za njih je Rusija svako ko u Kremlju pokazuje prkos i snagu. Kad već to ne možemo mi. Pa šta košta, nek košta! A košta preskupo!


Kina preuzima primat u pronalazaštvu\nKina je znatno ubrzala prijave novih patenata i do 2012. će prestići Japan, tekućeg lidera u novim patentima, rezultat je jedne naučne studije. Izveštaj je obelodanio da Kina nije samo tradicionalno poljoprivredna i zanatska zemlja, već se sve više usredsređuje na pronalazaštvo, naročito u ...\nU Kini sve više patenata\nČanak: LSV traži novi Ustav Srbije\nNovi Sad -- Predsednik LSV-a Nenad Čanak poručio je da ta stranka neće odustati od pune autonomije pokrajine, koja bi bila garantovana novim Ustavom Srbije. Čanak je ponovo izabran za predsednika te stranke, na vanrednom kongresu u novosadskom Srpskom narodnom pozorištu.\nIzdavač Los Anđeles tajmsa traži zaštitu od bankrotstva\nKompanija "Tribjun", izdavač dnevnika "Los Anđeles tajms" i "Čikago tribjun", saopštila je da je zatražila zaštitu od bankrotstva, kako bi mogla da reprogramira dugove. Zahtev za zaštitu, ovaj izdavač novina i vlasnik više TV stanica je podneo pošto nije uspeo da postigne dogovor sa kreditorima o ...\n"Los Anđeles tajms" i "Čikago tribjun" pred bankrotom?\nOd bačene kiseline povređeno 46 osoba\nNajmanje 46 osoba je povređeno kada su s jedne zgrade u Hongkongu bačene dve flaše s kiselinom, saopštila je danas policija. Flaše od 750 mililitara, u kojima se nalazila kiselina i korozivna tečnost, eksplodirale su kada su udarile u pločnik.\nBacali kiselinu na prolaznike\nNujork tajms: Gubici zbog Iraka\nVašington -- Napori SAD da se obnovi Irak pretvorili su se u gubitak od 100 milijardi dolara, piše "Njujork tajms", pozivajući se na izveštaj američke administracije. Napori za obnovu bili su paralizovani birokratskim prepirkama i nepoznavanjem iračkog društva, navodi se u izveštaju na 513 stranica ...\nObnova Iraka - gubitak od 100 milijardi\nToplane gube 150 miliona evra zbog poskupljenja gasa\nToplane u Srbiji imaće gubitak od 150 miliona evra na kraju ove grejne sezone, zbog poskupljenja prirodnog gasa, ocenjuju u Udruženju toplana Srbije. Dejan Stojanović, predsednik Upravnog odbora te asocijacije u kojoj je 57 najvećih toplana u Srbiji, kazao je agenciji Beta da će najveće gubitke ...\nToplane posluju s gubicima\nU porodilištima prisutni nehumani protokoli i korupcija\nPonašanje zaposlenih u porodilištima, zastareli i nehumani bolnički protokoli i korupcija najčešći su problemi na koje ukazuju posetioci sajta MajkaHrabrost.com. Na sajtu se svakodnevno oglašavaju žene koje su u porodilištima imale loše iskustvo prilikom rađanja dece, a iz njihovih priča ...\nPrimedbe na stanje u porodilištima\nPojeftinile karte za koncert grupe "Iron Maiden"\nKarte za beogradski koncert grupe "Iron Maiden" su pojeftinile, s obzirom da je "kurs dinara u ovom momentu niži i stabilniji", saopštio je danas organizator, produkcijska kuća "Talent boks". Nove cene, koje su zagarantovane do 25.\nKarte za „Iron Maiden“ 2.690 dinara\nPomagala za kvalitetniji život\nBeograd -- Institut za asistivnu tehnologiju Švedske i švedska ambasada u Beogradu organizovaće od 13. do 17. decembra izložbu pomagala za osobe sa invaliditetom. Izložbom pod nazivom "I mi smo tu" poručuje se srpskoj javnosti da se sa fizičkim ili mentalnim hendikepom može kvalitetno živeti.\nPotrebe dece i odraslih osoba sa invaliditetom\nPodgorica -- Crnogorski premijer Milo Đukanović predaće sutra aplikaciju za članstvo Crne Gore u EU predsedniku Francuske Nikoli Sarkoziju, najavili su podgorički mediji. Šef crnogorske diplomatije Milan Roćen izjavio je juče da će zahtev za aplikaciju, pored Đukanovića potpisati predsednik Crne ...\nVujanović: Uskoro prijava za EU